b"\n_START_ARTICLE_\nHat\xc5\xa1\xc4\x8dina\n_START_SECTION_\nKorpus\n_START_PARAGRAPH_\nDo zdaj ni bil odkrit noben dokument, pisan v hatskem jeziku. Znanstveniki se morajo zato naslanjati na sekundarne vire ali omembe njihovih sosedov in naslednikov, ne\xc5\xa1ili govore\xc4\x8dih Hetitov. Nekaj hatskih besed so odkrili v verskih tablicah hetitskih sve\xc4\x8denikov iz 14. In 13. stoletja pr. n. \xc5\xa1t. Med vrsticami besedila so opombe, da \xc2\xbbsve\xc4\x8denik zdaj govori v hatskem jeziku\xc2\xab. _NEWLINE_Nekaj korenov hatskih besed je v imenih gora, rek, mest in bogov. Druge hatske besede so odkrili v nekaterih mitolo\xc5\xa1kih besedilih. Najpomembnej\xc5\xa1e med njimi je mit Bog lune, ki je padel z neba, napisan v hatskem in hetitskem jeziku. _NEWLINE_Vsi objavljeni hatski dokumenti so katalogizirani v Catalogue des Textes Hittites (CTH). Dokumenti iz Hatu\xc5\xa1e imajo oznake CTH 725-745. Dokumenti CTH 728, 729, 731, 733 in  736 so hatsko/hetitsko dvojezi\xc4\x8dni.  CTH 737 je hatsko zaklinjanje za Nerikovo praznovanje. Hatska besedila iz Sapinuve so bila objavljena \xc5\xa1ele leta 2004. _NEWLINE_Konzervativen pogled na hat\xc5\xa1\xc4\x8dino kot izoliran jezik, razli\xc4\x8den od sosednjih indoevropskih in semitskih jezikov, temelji na krajevnih in osebnih imenih. Hat\xc5\xa1\xc4\x8dina bi lahko bila sorodna s sicer nedokazanim kaskijskim jezikom. Nekatere podobnosti s severozahodnimi (na primer z abha\xc5\xa1kim) in ju\xc5\xbenimi kavka\xc5\xa1kimi jeziki (na primer s kartvelskim) so nekatere znanstvenike privedle do sklepa, da je morda obstajal jezikovni blok, ki je segal od centralne Anatolije do Kavkaza. Aleksej  Kassian omenja tudi mogo\xc4\x8do povezavi hat\xc5\xa1\xc4\x8dine z jenisejskimi in burja\xc5\xa1kimi jeziki. Beseda jezik se v hat\xc5\xa1\xc4\x8dini glasi alef, v kot\xc5\xa1\xc4\x8dini pa alup. Luna je v hat\xc5\xa1\xc4\x8dini kap, v ket\xc5\xa1\xc4\x8dini pa q\xc4\xabp, gora je v hat\xc5\xa1\xc4\x8dini zi\xc5\xa1, v buru\xc5\xa1a\xc5\xa1\xc4\x8dini pa  \xc4\x87hi\xe1\xb9\xa3.\n_START_SECTION_\nSlovnica\n_START_PARAGRAPH_\nHat\xc5\xa1\xc4\x8dina je tvorila navadno mno\xc5\xbeino s predpono le-: otroci = le-pinu, kolektivno mno\xc5\xbeino pa s predpono fa-: fa-\xc5\xa1af = bogovi._NEWLINE_Rodilnik  je imel obliko 'od' (koga ali \xc4\x8desa). Tvoril se je s pripono \xe2\x80\x93(u)n (fur = de\xc5\xbeela, furun = od (ali iz) de\xc5\xbeele). Nekateri jezikoslovci, na primer Polom\xc3\xa9 in  Winter, trdijo, da se je to\xc5\xbeilnik ozna\xc4\x8deval z es-, na primer es-alep = beseda ali govor."